cyanic-selkie/wikianc huggingface dataset:
Pico Turquino
Turquino nasjonalpark er etablert i et 229.38km² stort område rundt toppen.
Regnaud de la Porte
Regnaud de la Porte eller Lamotte (født ca. 1260/1265 i Allassac, død juli eller august 1325) var en av Den katolske kirkes kardinaler. Han var erkebiskop i Bourges i Frankrike.
Euonymus verrucosus
Euonymus verrucosus er en løvfellende busk i spolebuskfamilien.
Den blir opptil tre meter høy. Kvistene og stammen er grågrønne til gråbrune og tett dekket av vorter. Bladene er ovalt elliptiske eller avlangt elliptiske med bølgende rand. Blomstene er firetallige. Arten vokser i skog og skogsteppe fra Østerrike og Tsjekkia i nordvest sørover til Hellas, Tyrkia og Transkaukasia og østover til Kina, Korea og Japan.
USA PATRIOT Act
USA PATRIOT Act (en forkortelse for Uniting and Strengthening America by Providing Appropriate Tools Required to Intercept and Obstruct Terrorism Act) er en amerikansk lov vedtatt i 2001 som følge av terrorangrepet 11. september 2001.
Loven ble vedtatt i Senatet med 98–1 stemmer og i Representanthuset med 356–66 stemmer. President George W. Bush sanksjonerte loven 26. oktober 2001.
Loven er svært komplisert og omfattende, med 158 paragrafer og 15 lovendringer, blant annet innen straffeprosess, datakriminalitet, etterretning, avlytting og immigrasjon. Den behandler også økonomisk støtte til terrorofre, økte utbetalinger til ansatte i nødtjenestene og bekjempelse av svindel ved bidrag til veldedige organisasjoner etter et terrorangrep.
Loven har imidlertid vært omstridt fordi den gav politimyndighetene større mulighet til å overvåke og anholde terrormistenkte uten siktelse eller rettergang.
Anisorrhina
Anisorrhina spp. er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).
Utseende
Middelsstore (20–25 millimeter), blanke gullbasser. På farge er de gjerne rødbrune med gule og svarte tegninger, ikke metalliske.
Levevis
De voksne billene kommer gjerne til overmoden frukt og steder der det flyter ut sevje fra sår i trær.
Utbredelse
Slekten er utbredt i tropisk og subtropisk Afrika.
Vetlebotntunnelen
Vetlebotntunnelen er en tunnel på fylkesvei 50 i Aurland kommune i Vestland. Tunnelen er 286 meter lang og går mellom Øyestølsvatnet i nord og Vetlebotnvatnet i sør.
Kajana økonomiske region
thumb|200px|Kajana økonomiske region Kajana økonomiske region (svensk: Kajana ekonomiska region, finsk: Kajaanin seutukunta) er en økonomisk region i landskapet Kajanaland i Finland. Regionens areal er 9,017 km², og i 2011 var folketallet 57,352. Kajana økonomiske region består av følgende kommuner:
Big Tasty
Big Tasty er en hamburger som produseres og selges av restaurantkjeden McDonald’s. Den ble utviklet for å konkurrere med Burger Kings Whopper-hamburger.
Burgeren ble satt på menyen samtidig som McDonald’s innførte sitt I’m Lovin’ It-slagord i 2003. Big Tasty var lenge McDonald’s' største burger på den permanente menyen, men ble fjernet fra menyen i januar 2023.
Den består av et todelt hamburgerbrød med sesamfrø, samt Big Tasty Sauce (majonesbasert saus med grillsmak), 7 gram grovhakket løk, 28 gram grovhakket salat, 2 tomatskiver, 3 skiver emmentaler-ost og en 150g stor hamburger. Burgeren er 850 kcal.
Johan Østby
Johan Østby (født 5. mars 1924 i Trysil, død 20. april 2005) var Sp-politiker og journalist. Han var stortingsrepresentant fra Hedmark i 1965-1977.
Østby arbeidet i unge år som tømmerhugger, gikk på Nansenskolen, Lillehammer 1948-49, og arbeidet som journalist i avisen Østlendingen, Elverum 1949-1991.
Han var fylkessekretær i Senterpartiet 1964-65 og medlem av partiets landsstyre 1970-77. Østby skrev fylkespartiets femtiårsberetning i 1970, og tre bedriftshistoriske bøker fra Elverum.
Terlan
Terlan an der Weinstraße (italiensk Terlano sulla Strada del Vino) er en kommune i Syd-Tirol i Italia, i Adige/Etsch-dalen mellom Bozen og Meran. Terlan er kjent for Terlaner-vin og sin asparges, som dyrkes på Etsch-sletta. 84 % av innbyggerne har tysk som morsmål, 16 % italiensk.
Karakteristisk for stedet er borgruinen Neuhaus og den gotiske hovedkirka fra 1300-tallet. I middelalderen var det mer enn 30 sølvgruver i Terlan.
Severdigheter er sognekirka Mariä Himmelfahrt i Terlan, slottsruinen Neuhaus og kapellet i Unterkreuth.
Bertrand Augier de la Tour
Bertrand Augier de la Tour (født ca. 1265 i Camboulit ved Cahors i Frankrike, død 1332 i Avignon) var en av den katolske kirkes kardinaler.
Han var fransiskaner og ble erkebiskop i Salerno i Frankrike. Han ble bispeviet 21. august 1320 av kardinal Bérenger de Frédol den yngre.
Han ble kreert til kardinal 20. desember 1320 av pave Johannes XXII.
Kriteriumsmotiv
Kriteriumsmotiv eller kriteriumsvaliditet er et fortellergrep som tjener til å bekrefte sannhetsgehalten i en historie. Slike hjelpemotiv kan være at en peker på samtidige historiske begivenheter, personlige hendelser og tidsbestemmelser, eller gjør bruk av visse attributter som tjener til å verifisere selve tolkningen.
Eksempler fra nordisk og annen fortellertradisjon er:
Laksevågs Bueskyttere
Laksevågs Bueskyttere er et buekorps (guttekorps) i Bergen, stiftet 8. mai 1894.
Buekorpset er et søndagskorps, som betyr at det var et buekorps for allmuen og hadde eksersis på søndager. De har fortsatt eksersis om søndagene og har en sterk forankring i sin bydel Laksevåg. Sjefen for sesongen 2012 er Øystein Boga Ellingsen
Grunnkretser i Flekkefjord kommune
Grunnkretser i Flekkefjord kommune er delområder og grunnkretser som seksjonerer Flekkefjord kommune, Vest-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Laksevågs Bueskyttere
Uniformene deres er spesielle med hvit skjorte og nasjonalfargene rødt hvitt og blått.
Utenom stiftelsesdagen er St. Hans en stor dag for bueskytterne. I flere generasjoner har de bygget verdens største tønnebål i Kirkebukten på Laksevåg. Arbeidet begynner i mai, og varer til bålet blir tent. De høyeste bålene har vært nesten 30 m.
Historie
Laksevågs Bueskyttere ble stiftet 8. mai 1894. Initiativtakere var Petter Bøthun og Olav Nygård og stiftelsen fant sted i Dr. Høygaards hage som lå mellom gamle brannstasjonen og Laxevaag Maskin & Jernskipsbyggeri og korpsets første sjef ble Petter Bøthun.
Laksevågs Bueskytteres uniform var hvite skjorter, svarte bukser med skjerf og skotteluer(for offiserene), selv om ikke alle hadde råd til slike luer. Da var det "losluen" som ble brukt, for anledningen forsynt med bånd med Bueskytternes farger. Offiserene brukte i tillegg hvite hansker. Grunnen til de hvite skjortene skal være at ingen hadde råd til slik luksus som dressjakker representerte. Det ble derfor å skaffe til veie melsekker fra bakeriene, som ble bleket, behandlet og omsydd til uniformskjorter.
Effektene for øvrig er armbrøst (bue), skjold og øks, spyd, hellebarder, kårder og sabler og soldatene bar båtluer. Buekorpset var nedlagt mellom 1970 og 1978, men i 1979 klarte en å starte det opp igjen. De har et lokale i Skolegaten der det er aktiviteter store deler av året.
Theo Streete
Theo Streete (født 23. november 1987 i England) er en engelsk fotballspiller som har spilt for tre engelske fotballklubber. Han spiller nå for Rotherham United i Football League One.
Raymond Nielsen
Raymond Nielsen (født 2. oktober 1980 i Oslo) er en norsk tidligere ishockeyspiller. Moderklubben er Furuset Ishockey. Han har også spilt for Grüner IL og Lørenskog IK. Nielsen avsluttet karrieren hos Furuset Ishockey i 2013.
Theo Streete
Biografi
Theo Streete, som har vært en del av Derby County sitt fotballakademi, signerte sin første profesjonelle kontrakt, en 6-måneders kortidskontrakt, sommeren 2006.
Laksevågs Bueskyttere
Underoffiserer
Underoffiserer har lik rang.
Theo Streete
Biografi
For å få spilletid skrev han under på 1-måneds låneavtale med Doncaster Rovers den 22. september 2006. Streete debuterte for the Rovers den 30. september 2006 da de tapte 2-0 i en ligakamp mot Scunthorpe United. Etter debutkampen fikk han tillit i flere kamper for Doncaster, og i oktober ble låneavtalen utvidet med en måned. Den 17. oktober 2006 debuterte han i cupturneringen Football League Trophy da Doncaster slo Huddersfield Town 2-1, mens han den 24. oktober debuterte i Ligacupen da Doncaster spilte 2-2 mot Wycombe Wanderers. Hans tredje cupdebut på under en måned kom 11. november da han var med på å slå ut Brentford i 1. runde av FA-cupen. I slutten av november 2006 ble Streete sin låneavtale nok en gang utvidet med en måned, og den 23. desember 2006 scoret han karrierens første mål i en ligakamp mot Nottingham Forest. Doncaster vant kampen 1-0, og Theo Streete skrev seg inn i historiebøkene til klubben da dette var siste kamp på Doncasters gamle hjemmebane, Belle Vue. Etter å ha spilt 12 kamper og laget 1 mål for the Rovers vendte han tilbake til Derby i slutten av desember 2006.
Laksevågs Bueskyttere
Holmens Kompani
Holmens Kompani er et vervekorps for gutter under 8 år som ble stiftet sesongen 1996/1997, men siden nedlagt. Aldersgrensen i Holmens Kompani er fra 6-8 år, og når en har fylt 8 år kan en fortsette i Laksevågs Bueskyttere. Holmens Kompani blir ledet av underoffiserer fra moderkorpset.
Raymond Nielsen
Eksterne lenker
'
Theo Streete
Biografi
Ved årsskiftet 2006/07 gikk hans kortidskontrakt med Derby ut, og han ble ikke tilbudt et nytt kontraktsforslag fra klubben. Etter å ha vurdert flere tilbud fra andre klubber takket han ja til en kortidsskontrakt ut sesongen med Rotherham United den 31. januar 2007.
Ronald McDonald
Ronald McDonald er en maskot som ble skapt i 1963 for å gjøre reklame for McDonald’s. Avbildet som en vennligsinnet klovn som bor sammen med en mengde hamburger-relaterte vesen har han vært veldig fremgangsrik i å selge produkter for selskapet, fremfor alt Happy Meal sammen med flere andre maskoter som Grimace, Hamburglar, Birdie the Early Bird, og The Fry Kids.
Ifølge den amerikanske boken Fast Food Nation kjenner 96% av amerikanske skolebarn igjen maskoten, bare julenissen hadde en høyere gjenkjenningsfaktor.
Mange McDonald's-restauranter har statuer av klovnen i menneskelig størrelse, som oftest stående i entréen for å ønske besøkende velkommen eller sittende på en benk, slik at barn kan sette seg ved siden av ham eller på fanget hans.
Det finnes et antall personer som jobber heltid med å, i kostyme, opptre som Ronald McDonald på sykehus og lignende steder. Man har også sponset Ronald McDonald-hus hvor foreldre kan overnatte mens deres barn mottar medisinsk behandling på et nærliggende sykehus.
I sin første TV-opptreden i 1963, ble McDonald spilt av Willard Scott.
Hundrevis av personer opptrer som Ronald McDonald i restauranter og på diverse arrangement, men det antas at kun en skuespiller av gangen spiller maskoten i nasjonale fjernsynsreklamer. Dette er en oversikt over disse primære Ronald-skuespillerne:
Vaskeri
Vaskeri er betegnelsen på en bedrift som leverer tekstilservice og /eller vaskeritjenester. Det finnes mange ulike vaskerier, fra små virksomheter til store prosessindustrivirksomheter.
Vaskerier utfører industrivask av kundens egne tekstiler, som sengetøy, håndklær og arbeidstøy, men også vask av bekledningsartikler, duker, gardiner og annet for individuelle kunder.
Vaskeritjenester er et av fagene som var regulert i henhold til Lov om fagopplæring i arbeidslivet, som ble opphevet i 1998.
Faget heter Vaskerifaget og yrkestittelen er vaskerioperatør. Formell fagkunnskap dokumenteres med fagbrev.
Noen bedrifter tilbyr såkalt tekstilservice, som betegner et komplett serviceprogram for storkunder. Tekstilservice innebærer at bedriften driver utleie og vask/finishering av tekstiler, arbeidstøy, matter, mopper og lignende, samt utfører komplettering av beholdning, reparasjoner, individuell oppfølging av personlig arbeidstøy, vask og transport til/fra kunden. Kundene er ofte ulike former for industri- og off-shore-virksomhet, hoteller, restauranter, sykehus og institusjoner.
Södertälje kommune
Södertälje kommune er en kommune i Stockholms län i landskapet Södermanland i Sverige. Kommunens administrasjonssenter ligger i Södertälje.
Christian Krohg (politiker)
Christian Krohg (født 15. januar 1777 i Gjerdrum, død 10. november 1828 i Christiania) var en norsk politiker og jurist, nevø og svigersønn til Nicolai Frederik Krohg, sønn til Georg Anton Krohg, far til Georg Anton Krohg.
Bakgrunn
Krohg stammet fra en bondeslekt fra gården Krogen i Høland, derfra navnet, hvis skrivemåte omkring 1800 ble endret fra Krogh til Krohg, for å skilles fra den adelige slekt von Krogh. Både hans far Georg Anton Krohg og hans farbror Nikolaj Frederik Krohg var offiserer, og begge har knyttet sine navn på en fortjenstfull måte til den store nybygning av Norges veinett som fant sted i siste halvdel av 1700-tallet.
Södertälje kommune
Tettsteder
Södertälje kommune har tolv tettsteder. I tabellen oppgis antall innbyggere per 31. desember 2010.
Christian Krohg (politiker)
Bakgrunn
Han tok juridisk embetseksamen ved Københavns Universitet 1797.
Karriere
Han ble 1800 ansatt som adjunkt ved dette universitetet. I 1803 ble han utnevnt til ekstraordinær juridisk professor, og beholdt dette embetet ett år før han ble assessor ved Stiftsoverretten i Trondheim. 1814 ble han utnevnt til professor i lovkyndighet ved Det Kongelige Frederiks Universitet (Universitetet i Oslo), men tiltrådte aldri dette embetet. Han møtte som representant for Søndre Trondhjems Amt på det første (overordentlige) Storting. I november 1814 ble han utnevnt som medlem av den nye regjeringen. Han tiltrådte i februar året etter, først som medlem av statsrådsavdelingen i Stockholm, deretter som leder ymse departementer i Christiania, blant annet 2. departement. Han var statsråd inntil han etter eget ønske trådte ut i oktober 1818.
Södertälje kommune
Noter
<references group='lower-alpha'/>
České Budějovice
Jernbanen til Linz i Østerrike (drevet med hestekraft) var den nest eldste på det europeiske kontinentet og ble konstruert av Franz Anton Ritter von Gerstner i perioden 1824-1832.
Christian Krohg (politiker)
Karriere
Av Riksforsamlingen på Eidsvoll ble han valgt til medlem av komitéen som skulle utarbeide forslag til ny «almindelig civil og criminel lovbog», i samsvar med grunnlovens §94. Da han trådte ut av regjeringen i 1819 overtok han alene ansvaret for å utarbeide et slikt lovforslag. Arbeidet trakk i langdrag og lovforslaget ble flere ganger utsatt. Dette førte til at tilliten til Krohg ble mindre. I 1828, etter at en tidsfrist satt av justisdepartementet ikke ble overholdt, fremmet regjeringen forslag om å nedsette en ny kommisjon, uten Krohg som deltaker. Forslaget ble oppfattet som en stor ydmykelse og Krohg tok i 1828 sitt eget liv. En ny kriminallov ble først vedtatt i Stortinget i 1842 og en samlet sivil lovbok ble aldri vedtatt.
Han møtte som representant for Søndre Trondhjem Amt på alle Storting 1821–1828. En periode var han også stortingspresident.
Han var farfar til sin navnebror maleren og forfatteren Christian Krohg.
Fédération aéronautique internationale
Fédération aéronautique internationale (Forkortelse FAI) er den internasjonale luftsportsorganisasjonen. Organisasjonen definerer standarder innenfor luft- og romfart. Dessuten holder de styr på luft-/romfartsrelaterte rekorder.
FAI har definert at verdensrommet begynner ved 100 kms høyde. Personer som har vært høyere enn dette kan kalle seg astronauter/kosmonauter. Over 100 kms høyde er det ikke lenger mulig å ha aerodynamisk kontroll over et luftfartøy. Dessuten er luftmotstanden så liten at man kan gjennomføre et mindre antall kretsløp rundt jorden uten motorfremdrift. Denne definisjonen er tuftet på Theodor von Kármáns analyse av aerodynamiske forhold.
FAI ble stiftet i 1905 og har over 100 medlemsland. Nordmannen Otto Lagarhus sitter i FAIs styre fra 2010.
Verdenscupen i skiskyting
Verdenscupen i skiskyting er blitt arrangert siden sesongen 1977/78 (for menn) og 1982/83 (for kvinner). Frem til sesongen 1986/87 ble verdenscupen for kvinner kalt Europacup, men deltakelsen var ikke begrenset til europeere.
Verdenscupsesongen varer fra desember til mars, med løp på forskjellige arenaer nesten hver uke. Sesongen består totalt av 9–10 konkurranseuker, der øvelsene arrangeres fra onsdag/torsdag til søndag. Stafett arrangeres fire til seks ganger hver sesong. VM-øvelser talte med i verdenscupen til og med sesongen 2021/22, men er fra og med sesongen 2022/23 ikke tellende i verdenscupen. OL-øvelser talte også med i verdenscupen til og med 2010.
Poengberegning i verdenscupen
Utøverne får verdenscuppoeng etter sin plassering i hvert renn. Den totale poengsummen avgjør utøvernes verdenscupplassering i sesongen. Det beregnes cuper for de individuelle enkeltdisiplinene (normaldistanse, sprint, jaktstart, fellesstart) og to sammenlagtcuper (en for samtlige utøvere og en U-25-cup for utøvere under 25 år) der alle individuelle renn inngår. Etter samme mønster beregnes cupene for stafett og (siden 2010/11) for mix-stafett. Lederen av sammenlagt-verdenscupen starter med gul trøye, lederen av U-25-cupen går med blå trøye og lederne av enkeltdisiplin-cupene starter med røde trøyer. I de tilfellene der sammenlagtlederen også leder disiplinen som arrangeres, starter utøveren med en trøye som er halvt gul og halvt rød.
Det fins dessuten en nasjonscup, der deltagerlandenes resultater fra normaldistanse-, sprintrenn, stafetter og (siden 2011/12) mix-stafetter inngår. Poengnøkkelen er her en annen; I individuelle renn: tabellen + 100 poeng, det vil si at det gis poeng til samtlige [opptil 140] utøvere. I stafetter: fra 20 poeng for 30.-plass til 420 poeng for 1.-plass. Mix-stafetten inngår med halve poengsummen i både damenes og herrenes nasjonscup.
Fra og med sesongen 2022/23 er samtlige verdenscuprenn tellende ved beregningen av den endelige sammenlagt-verdenscupen. Tidligere ble hver utøvers to dårligste resultater strøket etter sesongens siste renn. Det var ingen stryking i enkeltdisiplincupene. Frem til 2009/10 ble de tre dårligste resultatene strøket i sammenlagt-verdenscupen, og i enkeltdisipliner med mer enn tre renn ble det dårligste resultatet strøket. I sesongen 2010/11 ble det ikke strøket noen resultater. På grunn av koronaviruspandemien ble antallet for sesongen 2020/21 midlertidig justert opp til fire renn som skulle strykes.
Vinnerne av verdenscupen sammenlagt får etter sesongens siste renn verdenscuptrofeet, «krystallkulen». De utøverne som vinner enkeltdisiplincupene, får mindre versjoner av krystallkulen. Trofeene for stafett- og nasjonscupene overrekkes til de nasjonale forbundene.
Sammenlagt og U-25-cup
Det arrangeres cuper i flere kategorier for både menn og kvinner.
Distansecuper
De utøverne som har samlet flest poeng i de respektive distansene:
Kvinner Menn
Menn
¹ endret statsborgerskap fra Russland til Belarus i 2002.
Rookie of the Year
IBU kåret i perioden 2013–2020 årlig Rookie of the Year (Årets debutant). Prisen ble delt ut til den beste mannlige og den beste kvinnelige debutanten i verdenscupen.
Fra og med sesongen 2020/21 avviklet IBU denne kåringen og den ble erstattet med en egen cup for utøvere under 25 år (U-25-cup).
Den hvite viking
Den hvite viking (islandsk: Hvíti víkingurinn) er en norsk-islandsk eventyr- og dramafilm fra 1991, regissert av Hrafn Gunnlaugsson. Filmen skildrer skildrer møtet mellom hedensk- og kristen tro i vikingtiden. Den er den siste filmen i Gunnlaugssons vikinge-trilogi. De to andre er Ravnen flyr (1984) og Ravnens skygge (1988).
Diego Velázquez
Diego Rodríguez de Silva y Velázquez, vanligvis omtalt som Diego Velázquez, (født 6. juni 1599, død 6. august 1660) var en spansk maler, og den fremste kunstneren i hoffet til kong Filip IV i Madrid. Velázquez var en fremragende portrettmaler, og har blitt stående som den største kunstneren fra den spanske barokken.
Liv
Velázquez ble født i Sevilla som eldste sønn av Rodríguez de Silva og Jerónima Velázquez. Da han var ti år begynte Velázquez i lære hos den lokale maleren Francisco Herrera d.e., og senere hos Francisco Pacheco, sin senere svigerfar. I 1622 og 1623 gjorde han sine første reiser til Madrid i håp om å påkalle kongens oppmerksomhet, og han lyktes til slutt med å bli antatt som hoffmaler ved slottet i 1624. Som kongens maler fikk Velázquez mulighet til å studere slottets samling av malerier fra renessansen, og særlig de venetianske mesternes bilder skulle få stor betydning for hans senere arbeider.
Den hvite viking
En lengre TV-versjon fordelt på flere episoder ble sendt i 1992.
Handling
Handlingen utspiller seg i Norge og på Island i det siste året av Olav Tryggvasons kongetid, det vil si fra 999 til år 1000. På bryllupsnatten blir den islandske høvdingsønnen Askur og Embla tatt til fange av kong Olav og hans menn.
Ettersom giftermålet inngås etter gammel hedensk skikk akter kong Olav å straffe Asgur ved å bruke han som middel i kampen om å vinne kontroll over Island, som i 999 fremdeles var utenfor den norske kongemaktens kontroll. Vakre Embla blir sittende som gissel i kongens varetekt, Askur får ikke hustruen tilbake før han har reist og kristnet Island. Askurs misjonsforsøk blir komiske og mislykkede, særlig fordi han bare har noen få timers opplæring i den kristne tro.
Diego Velázquez
Liv
I 1660 var Velázquez ansvarlig for bryllupsseremonien da Maria Theresia giftet seg med Ludvig XIV av Frankrike. Kort tid etter seremonien, utslitt av denne krevende oppgaven, ble han rammet av høy feber og døde etter få dagers sykdom.
Den hvite viking
Produksjon
Filmen hadde et budsjett på 35 millioner kr (tilsvarer 64 millioner kr i 2020-verdi). Viktigste finansieringskilde var via de statlige fjernsynsselskaper i Norden. Filmen knekte økonomien til den norske filmprodusenten Filmeffekt AS.
Filmen var i stor grad et fellesnordisk prosjekt. Produsent var norske Dag Alveberg, klipper var den svenske Sylvia Ingemarsson, scenograf var finske Ensio Suominen og komponist var danske Hans Erik Philip.
Diego Velázquez
Arbeid
Hans mest kjente verk, gruppeportrettet Las Meninas (1656), blir av mange ansett for å være en av de mest fullendte og komplekse figurkomposisjonene i den vestlige kunsten, til alle tider. Den franske filosofen Michel Foucault viet et helt kapittel til dette bildet i boken Ordene og Tingene (1966). Der hevder han at Las Meninas betydde et paradigmeskifte (eller et nytt episteme i Foucaults terminologi) i vestens kunst, idet det forsøker å gjøre betrakteren til bildets hovedperson.
Den hvite viking
Annet
Filmen var Maria Bonnevies debutfilm. Hun var kun 16 år da filminnspillingen tok til. Bonnevie uttalte replikkene sine på islandsk, men stemmen ble i filmen dubbet av den islandske stemmeskuespilleren Steinunn Tórhallsdóttir.
En fire timer lang TV-versjon basert på samme opptak som filmen ble vist over fire episoder på NRK høsten 1992.
Diego Velázquez
Arbeid
Kjente 1900-tallskunstnere som Picasso, Salvador Dalí og Francis Bacon har laget egne versjoner av Velázquez' bilder.
4’33"
4'33" eller Four, thirty-three er et musikkverk som John Cage komponerte i 1952. Stykket består ganske enkelt av at det i 4 minutter og 33 sekunder ikke blir spilt en eneste tone. Dermed er det alt det andre av lyder på stedet der stykket blir framført som utgjør musikken. Fullstendig stillhet blir det aldri. Den stille undring og de tilfeldige lydene som oppstår på spillestedet er ment å være selve opplevelsen.
Verket kan derfor bli fremført på et hvilket som helst instrument eller med en hvilken som helst besetning. Urfremføringen ble foretatt av David Tudor på piano. Han lukket da igjen pianolokket og satte frem en klokke på klaveret. Videre ble han sittende rolig på pianokrakken i nøyaktig 4 minutter og 33 sekunder.
Intensjonen til Cage var å vise at all lyd, være det seg støy, toner eller annet, kan være musikk. Stykket viser også påvirkningen fra Zen-buddhismen, som Cage studerte sent på 1940-tallet. I mange intervjuer oppgav komponisten selv 4'33" som hans viktigste verk.
Premierer, forestillinger og innspillinger
Premieren på de tre delene av 4'33 " den 29. august 1952 var i Woodstock ved New York ved David Tudor som ansvarlig. Det var som innslag i en intimkonsert med moderne pianomusikk. Publikum så ham sitte ved pianoet. For å markere begynnelsen av stykket, lukket han lokket for tastaturet, for etter en stund å åpne det en kort stund. Dette markere slutten på første del. Denne prosessen ble gjentatt for andre og tredje del.
4'33" har vært oppført ved flere anledninger: Frank Zappa spilte det inn på plate som en del av A Chance Operation: The John Cage Tribute (Koch 1993, 2002). James Tenney fremførte 4'33" ved Rudolf Schindlers historiske Kings Road House i 2002 for å markere stykkets femtiårsjubileum.
En forestilling med 4'33" ble sendt på den australske radiostasjonen ABC Classic FM, som del av et program om «sonisk resepsjon» av John Cages komposisjoner.
BBC-komedien The Fast Show inneholdt en jazzversjon av 4'33 " som en del av det faste Jazz Club-innslaget i serien. Den kunstneriske frihet en tillot seg ved på la denne versjonen kun vare i cirka 90 sekunder ble det slått en vits om i programmet. Det er en gyllen regel ved alle fremførelser av jazzmusikere at de musikkstykkene en ga seg i kast med også var åpne for improvisasjon og fortolkninger.
På Barbican i London ga BBCs symfoniorkester den 16. januar 2004 den første fremførelse av 4'33" for fullt orkester. Forestillingen ble kringkastet direkte på BBC Radio 3, men en av de største utfordringene var at radiostasjonens backupsystem har en nødsikring som automatisk begynner å spille forhåndsprogrammert musikk dersom det opptrer noen sekunders stillhet (dead air) i kanalen. Disse funksjonene måtte bli slått av på forhånd.
Peanøttolje
Peanøttolje er det opprinnelige drivstoffet for dieselmotorer; man skal likevel ikke uten videre bruke dette som drivstoff, da det kommer an på den gitte motorens faktiske kvaliteter hvorvidt den kan bruke oljen som drivstoff.
Den har også blitt brukt i hygieniske produkter blant annet for fjerning av ørevoks sammen med mandelolje. Den største anvendelsen for peanøttolje i tiden efter årtusenskiftet, er som stekefett.
Vanligvis gir ikke peanøttolje allergireaksjon fordi allergenet er et protein, og ikke fett. Kaldpressa olje kan gi allergireaksjon siden den kan innheolde små mengder protein.
Siden peanøttolje hovedsakelig består av enumettet fett, er den egnet i en diett for å redusere negative helseeffekter av transfett og mettet fett.
FAI
FAI kan vise til:
Jan Bøhler
Jan Bøhler (født 1. mars 1952 i Oslo) er en norsk politiker (Sp). Han var stortingsrepresentant fra 2005 til 2021, fram til 2020 som representant for Arbeiderpartiet, deretter for Senterpartiet etter at han meldte seg inn i dette partiet.
Biografi
Bøhler vokste opp på Kalbakken i Groruddalen som sønn av en rørlegger. I sin ungdom var Bøhler medlem av Sosialistisk Ungdomsforbund (marxist-leninistene), forløperen til AKP(m-l). Av utdannelse er han cand.mag. fra Universitetet i Oslo og har yrkesbakgrunn som ungdomsarbeider og fritidsklubbleder.
Bøhler var studieleder 1987–1989 og organisasjonssekretær 1989–1991 i Oslo Arbeiderparti, sekretariatsleder for Rune Gerhardsens byråd 1991–1995, utredningssekretær i Arbeiderpartiet 1996–2001, statssekretær i Utenriksdepartementet i 2001 og partisekretær i Oslo Arbeiderparti 2002–2004. Bøhler var medlem av Arbeiderpartiets sentralstyre 2002–2013 og leder i Oslo Arbeiderparti 2004–2016. Han var innvalgt på Stortinget fra Oslo fra 2005 til 2021. I oktober 2020 meldte Bøhler overgang fra Arbeiderpartiet til Senterpartiet.
Han har bidratt med egne låter og musikkvideoer for å rette fokus på ungdom og utfordringer i samfunnet. Han har spilt inn musikkvideoer som Groruddalen (2013), Bare Glem Det (2018) og Enkel type (2019).
Tarzan
Tarzan er hovedpersonen i en romanserie av Edgar Rice Burroughs på 24 bind, samt en bok med to fortellinger for barn. Tarzan er i bøkene sønn av to britiske adelige som etterlates av mytterister på en øde strandstrekning på Afrikas vestkyst. I et forsøk på å overleve bygger foreldrene en hytte i jungelkanten, men blir drept av store aper mens gutten er spedbarn. Tarzan blir oppdratt av apehunnen Kala og adoptert inn i apearten mangani, muligens et mellomledd mellom sjimpanser og gorillaer. Tarzan finner etterhvert tilbake til foreldrenes hytte og viser en uvanlig intelligens ved å lære å lese og skrive av ABC-bøkene de hadde med seg. Han finner også en stor kniv som gjør at han klarer å drepe en gorilla som angriper ham. Han etablerer seg etterhvert som leder av apeflokken, ved å beseire den tyranniske og sjalu lederen Kerschak. Senere kommer han i kontakt med andre mennesker og moderne sivilisasjon. Han inntar sin rettmessige posisjon i det britiske adelsskapet før han vender tilbake til Afrika og en periode bosetter seg på en gård.
Seriens første bind ble utgitt i 1914, etter at den først ble publisert i et magasin i 1912, og serien fortsatte inntil forfatterens død i 1950. Senere har det blitt laget en rekke andre fortellinger, bøker, tegneserier, tv-serier og filmer om Tarzan. Det amerikanske filminstituttet har kåret Tarzan til filmhistoriens 34. beste helteskikkelse.
Gunnar Johnsen
Gunnar Johnsen (født 28. mai 1924 i Kristiania, død 10. februar 2001) var en norsk pressemann og politiker (H).
Han hadde examen artium fra 1944 og studerte filologi ved Universitetet i Oslo 1946–1949. Johnsen var journalist i Sandefjords Blad 1949–1954. Via Høyres Pressebyrå ble han i 1954 ansatt som politisk journalist i Drammens Tidende og Buskeruds Blad, hvor han senere var politisk redaktør 1961–1977 og sjefredaktør 1977–1992. Han var formann i Vestfold Journalistklubb 1952–1954, formann i Drammens Journalistklubb 1957–1959, varamedlem av Pressens Faglige Utvalg (PFU) fra 1962 og formann i Den Konservative Presses Forening 1968–1973. Johnsens arbeidsmetode var kjennetegnet av effektivitet, myndighet og samarbeidsvillighet.
Han var far til pressemann Gunnar Johnsen (født 1965).
Leópolis
Leópolis er en kommune i delstaten Paraná i sørregionen av Brasil.
Stian Bless Furseth
Stian Bless Furseth (født 11. desember 1989 i Lørenskog) er en norsk ishockeyspiller som spiller forward for sin moderklubb Furuset Ishockey.
Andrian
Andrian (italiensk Andriano) er en kommune i Syd-Tirol i den italienske regionen Trentino-Syd-Tirol. Stedet ligger 11 km nordvest for byen Bolzano og 50 km nord for Trento.
Andrian er en av de minste kommunene i Syd-Tirol med 1044 innbyggere (2013) og et areal på 4,9 km².
Nabokommuner er Eppan an der Weinstraße, Nals og Terlan.
Unibet.com Cycling Team
Unibet.com Cycling Team var et svensk sykkellag som holdt til i Belgia. Laget var en fortsettelse av det belgiske laget MrBookmaker.com, og fikk ProTourlisens i desember 2006.
I likhet med Astana Team var de ikke garantert å få stille i alle ProTour-ritt 2007-sesongen pga. uenighet mellom UCI og flere ritt-arrangører. I tillegg hadde de problemer med å få stille i sykkelritt i Frankrike. Dette fordi det ble hevdet at de stred mot fransk lov når sponsoren var et nettsted for gambling.
Pathfinder (film)
Sammendrag
En ekspedisjon med vikinger ankommer Amerika, og har til hensikt å slakte den innfødte Skræling-befolkningen. Men hele ekspedisjonen blir selv utslettet av en annen innfødt stamme. Den eneste overlevende er lederens sønn, som blir deretter adoptert av en innfødt kvinne. Gutten får navnet "Ghost" på grunn av hans bleke hud.
Unibet.com Cycling Team
15. august 2007 ble det kunngjort at laget skulle legges ned etter 2007-sesongen, blant annet fordi de ikke fikk stille i en eneste Grand Tour.
Pathfinder (film)
Sammendrag
Femten år senere bor Ghost (spilt av Karl Urban) fremdeles blant stammen, men han har aldri blitt akseptert som et fullstendig medlem av gruppen. Han har følelser for den innfødte unge kvinnen Starfire, datteren til Pathfinder (spilt av Russell Means) en eldre sjef for en nabo-stamme som bor i nærheten. I et nytt angrep fra en ny gruppe vikinger blir hele Ghost's landsby ødelagt og alle dens innbyggere drept, bortsett fra noen få stamme-menn som angriperne ønsker å bekjempe individuelt. Viking-leder Gunnar (spilt av Clancy Brown) utfordrer Ghost, som fremdeles er i besittelse av farens sverd. Men Ghost beseirer først Ulfar (spilt av Ralf Möller) før han kommer seg unna.
Ghost blir forfulgt av vikingene, og blir skadd av en pil. Han kommer frem til nabo-stammen, og hans skader blir pleiet av Pathfinder og datteren hans. Ghost råder landsbyboerne å flykte, deretter går han av for å ta seg av vikingene alene. Han får selskap av Jester, en stum innfødt, som nekter å forlate hans side. I tillegg til Starfire, som bestemmer seg for å forlate stammen sin for å være sammen med Ghost. De beseirer enkelte vikinger, og tar deres rustning og våpen. Pathfinder følger etter datteren sin, og blir også med i kampen. Etterhvert blir både Jester og Pathfinder brutalt henrettet.
Ghost og Starfire blir tatt til fange. Vikingene truer med å torturere Starfire, med mindre Ghost forteller hvor de andre indianer-landsbyene befinner seg. Ghost later som han går med på å følge vikingene til en annen stamme, og klarer å drepe de fleste av dem underveis. Noen drukner i en innsjø, og andre blir fanget i et skred. Ghost dreper til slutt Gunnar i en duell. Ghost vender tilbake til Starfire med Pathfinders gamle halskjede, og gjør dermed Starfire til den nye lederen for stammen deres etter faren hennes. Ghost, nå endelig respektert som det modigste medlemmet av stammen og en av deres egne, inntar sin posisjon som vakt ved en kyst i tilfelle vikingene noen gang kommer tilbake.
EM i friidrett 1954 – Høydehopp kvinner
Dette er de offisielle resultatene for øvelsen Høydehopp damer ved EM i friidrett 1954 i Bern, Sveits.
Norge var ikke representerte i øvelsen.
Den hvite fabrikk
Den hvite fabrikk (polsk Biała Fabryka) er navnet på Ludwik Geyers bygning ved Piotrkowska-gaten 282 i Łódź.
Fabrikken er et kompleks av klassisistiske bygninger og en av de eldste severdigheter innen industriell arkitektur i Polen. Den ble bygd i årene 1835–1837 av Ludwik Geyer. Komplekset huset blant annet Łódź’ første mekaniske spinneri og veveri så vel som byens første pipe, og var i sin tid en av de mest moderne fabrikkene i Europa. Den var en selvtilstrekkelig bedrift som kunne drive alle trinn i bomullsproduksjonen. Den hadde ved siden av spinneriet og veveriet også et trykkeri og fargeri.
Geyer kjøpte fabrikkmaskinene hos datidens fremste produsent, brødrene Cockerill i Belgia. Blant disse var Polen og Russlands første dampmaskin, som ble tatt i bruk i 1839.
Fabrikken har tre etasjer, og formen er inspirert av engelske fabrikkbygninger fra epoken. Den er gipset og malt hvit, i motsetning til de fleste andre fabrikker i Łódź, som er etterlatt i rød murstein. I dag huser bygningen Det sentrale tekstilmuseum.
Castlevania
Castlevania (på japansk 悪魔城ドラキュラ, uttalt Akumajō Dorakyura, oversatt Demonslottet Dracula) er en videospillserie som er utviklet av det japanske spillselskapet Konami. Serien ble startet i 1986, og teller nå over 20 titler. Castlevaniaserien har blitt en av Konamis mest kjente varemerker, og har betydd meget for selskapets suksess.
Handling
Serien handler vanligvis om å beseire den onde grev Dracula og hans blodtørstige monstre. Spillenes gjennomgangstone er at de er satt i et slags middelalderlignende miljø med monstre og sagnfigurer hentet fra forskjellig passende litteratur, folketro, mytologi og filmer. Dracula er inspirert av Bram Stokers bok med samme navn. Andre gjennomgangsfigurer er blant annet Mannen med ljåen, Frankensteins monster, Medusa, mumier og annet. Spillene har høy status i goth-miljøer på grunn av denne settingen og at spillene ofte har goth-inspirert musikk.
Begynnelsen
Det første spillet som bar navnet Akumajō Dorakyura, ble utgitt til plattformen MSX 2 i 1986. I Europa og Brasil ble spillet utgitt under navnet Vampire Killer, aldri lansert i USA. Spillet var et todimensjonalt plattformspill der spilleren styrte en navnløs figur som kjempet seg gjennom et slott med en pisk som våpen. Konami var såpass fornøyd med resultatet at det ble utviklet mer avanserte versjoner av konseptet. Den ene versjonen, som fikk navnet Haunted Castle, ble utviklet for arkadeautomater og ble bare en moderat suksess, senere gitt ut til PlayStation2. Den andre versjonen, utviklet for den absolutt mest populære spillekonsollen på den tiden, Nintendos NES, ble starten på selve eventyret.
Castlevania
NES-varianten minner grafisk mye om MSX 2-spillet, men er teknisk mer avansert. Den nye utgaven har skrollende skjermbilde, bakgrunnsmusikk og linjært brett. Da spillet skulle lanseres utenfor Japan måtte det få et mer engelskklingende navn. Konamis amerikanske kontor klekket derfor ut navnet Castlevania, sammensatt av engelske castle (borg, slott) og nederlandske vania (skog). Navnet er et ordspill på Transilvania, et område i Romania der grev Vlad Tepes (opphavet til myten om Dracula) hersket. Siden da har alle spill i serien hatt dette navnet i tittelen internasjonalt, enkelte ganger også i Japan.
Castlevania er et for sin tid ganske alminnelig todimensjonalt plattformspill. Det består av seks linjære brett med stigende vanskelighetsgrad, der man må beseire en «boss» i slutten av hvert brett. Siste boss er Dracula selv. Helten, som hadde fått navnet Simon Belmont, er bevæpnet med en pisk som hovedvåpen, men kan også benytte spesialvåpen han finner underveis, foruten andre bonuser som er gjemt i lysestaker som må piskes for å åpnes.
Spillet har forholdsvis høy vanskelighetsgrad, og mangel på passord eller mulighet til å lagre, gjør at spillet er svært tidskrevede å runde. Spillet solgte imidlertid bra, og flere oppfølgere kom etter.
Oppfølgere på NES
Castevania fikk to oppfølgere til Nes-konsollen; Castlevania II, med undertittelen Simon's Quest i 1987, og Castlevania III – Dracula's Curse i 1989.
I det førstnevnte av disse finner handlingen sted syv år etter originalen, og det er fortsatt Simon Belmont som er helten. I Cv3, derimot, heter helten Trevor Belmont og forklares som en av Simons forfedre. Handlingen foregår således flere hundre år tidligere. Begge disse oppfølgerne er nokså like originalen grafisk og kontrollmessig, men Cv2 skiller seg ut ved at det har en ikke-linjær verden man må bevege seg fritt rundt i for å løse oppgavene sine. Cv3 har linjære baner som originalen, men har alternative veier til mål, flere valgbare helter å spille med, og er dessuten mye større.
FRO
FRO har flere betydninger:
Castlevania
Seriene
Vampire Killer MSX2
Castlevania – (Akumajou Dorakyura) 悪魔城 NES
Castlevania Haunted Castle – (Akumajou Dorakyura) 悪魔所ドラキュラ Arcade MAME
Castlevania III Dracula's Curse – (Akumajou Densetsu) 悪魔城伝説 NES
Super Castlevania IV – (suupa Akumajou Dorakyura) スーパ 悪魔城ドラキュラ SNES
(Akumajou Dorakyura X Chi no Rondo) 悪魔城ドラキュラX血のロンド – Castlevania Dracula X Rondo of Blood > kom bare i Japan på konsollen PCEngine-CD og senere remake på konsollen PSP
Murener
Murener (Muraenidae) er fisker i familien Muraenidae som lever på forholdsvis grunt vann i tropiske hav. Det finnes omtrent 200 arter. Den lengste, Strophidon sathete, kan bli 4 meter lang. Murenen er lang og slangeaktig og har ikke skjell som de fleste fisker, men skinn i sterkt fargede mønstre. Den er en benfisk uten parede finner, det vil si at den ikke har en finne på hver side av kroppen. Isteden har murenen finner oppå ryggen, og beveger seg som en ål. Murenen er en dyktig jeger på grunn av at den er kjapp og har sterke skarpe tenner. Den gjemmer seg i fjellsprekker og koraller slik at bare hodet er synlig, der den venter på at fisk, blekksprut eller andre passende byttedyr skal komme forbi. Flere murenearter kan gi giftige bitt.
Castlevania
Seriene
Castlevania Dracula X (USA) SNES
Castlevania Vampire Kiss (Europa) SNES
(Akumajou Dorakyura XX) 悪魔城ドラキュラXX (Japan) SNES
Castlevania Bloodlines (Europa) Sega Genesis
Castlevania The new generation(USA) Sega Genesis
Castlevania Vampire Killer(Japan) Sega Genesis
Castlevania Adventure – (Dorakyura Densetsu) ドラキュラ伝説 Game Boy Color
Castlevania II Belmont's Revenge – (Dorakyura Densetsu II) ドラキュラ伝説II Game Boy Color
Castlevania Symphony Of The Night – Akumajou Dorakyura Gekka no yasoukyoku　- 悪魔所ドラキュラ月下の夜想曲 Sega Saturn PlayStation
Castlevania Chronicles(innheolder Akumajou Dorakyura X68000) PlayStation
Castlevania Legend – (Akumajo Dracula- Shikoku Taru Zensoukyoku) 悪魔情ドラキュラ四国たる前奏曲 game Boy Color
Castlevania Harmony of Dissonance – (Castlevania- Byakuya no Concerto)白夜の紺背流都 Game Boy Advance
Castlevania: Aria of Sorrow – (Castlevania- Akatsuki no Minuet)あかつきのミヌエト Game Boy Advance
Castlevania Circle of Moon – (Akumajou Dorakyura Circle of Moon)悪魔ドラキュラ Circle of Moon Game Boy Advance
Castlevania Dawn of Sorrow – (Akumajo Dracula- Sougetsu no Juujika) 悪魔所ドラキュラ草月の十字架 Nintendo DS
Castlevania Portrait of Ruin – (Akumajou Dorakyura gallery of labyrinth)Ubawareta Kokuin (悪魔城ドラキュラ 奪われた刻印Nintendo DS
Castlevania Order of Ecclesia – (Akumaou Dorakyura Ubawareta Kokuin) (悪魔城ドラキュラ 奪われた刻印 nintendo DS
Castlevania Order of Shadow Mobil
Castlevania Judgement Nintendo Wii
Henrik Hågensen
Henrik Hågensen (født 4. mars 1989 i Trondheim) er en norsk tidligere ishockeyspiller som spillete back for moderklubben Rosenborg IHK fram til 2012.
Thomas Wiig
Thomas Wiig (født 11. mars 1983 i Trondheim) er en norsk tidligere ishockeyspiller som var back.
Wiig spilte for Nidaros Hockey fram til 2020. Han har også spilt for Gjøvik Hockey, Lillehammer Ishockeyklubb, Trondheim IK og Rosenborg Ishockeyklubb. Moderklubben er Tiller.
Lidianópolis
Lidianópolis er en kommune i delstaten Paraná i sørregionen av Brasil.
Teatr Wielki
Teatr Wielki kan referere til:
Atommasse
Atommasse er den gjennomsnittlige massen av alle nukleonene (kjernepartiklene) til et grunnstoff slik det forekommer i naturen, målt etter relativ forekomst. Atommasseenheten er u, som er definert slik:
hvilket gir omtrent:
Enheten for atommasse (u) betegnes også Dalton (Da) og er tillatte alternative ikke-SI-enheter for bruk med i SI-systemet.
Historie
Den første tabellen med relativ atommasse ble publisert av den britiske kjemikeren John Dalton i 1805. Han baserte tabellen på masseforhold ved kjemiske reaksjoner, og valgte det letteste atomet – hydrogen – som masseenhet. Senere ble den relative atom- og molekylmassen for grunnstoff i gassform beregnet ved hjelp av Avogadros lov som sier at likt volum av gasser, ved samme temperatur og trykk, inneholder likt antall av partikler eller molekyler.
I 1865 foreslo den belgiske kjemikeren Jean Servais Stas å bruke oksygenisotopen 16O som referanse for atommasseenheten ved å definere isotopens masse til 16,000. Fysikere brukte isotopen 16O som referanse, mens kjemikere brukte oksygens naturlige blanding av isotoper. Dette resulterte i to masseskalaer som ikke var nøyaktig like, og de var begge i bruk frem til omtrent 1960.
Siden opprettelsen atommassekommisjonen ved International Union of Pure and Applied Physics (IUPAP) i 1960 og IUPAC i 1961, er karbonisotopen 12C benyttet som referanse for atommassenheten u.
Tabellen under viser noen gjennomsnittlige relative atommasser i forhold til de forskjellige referansepunktene. natH står for hydrogenatomer med naturlig sammensetning av isotoper. O = 16 indikerer massetallet - det vil si det totale antall kjernepartikler i atomet (protoner + nøytroner).
Angivelse av atommasse
For radioaktive og kunstig fremstilte atomer oppgis ofte massen til den mest stabile – eller eneste kjente – isotopen i stedet for et gjennomsnitt av isotoper. I noen sammenhenger brukes massetall (antall kjernepartikler) i stedet for atommasse på radioaktive atomer.
Nesten all massen til et atom ligger i atomkjernen fordi massen til elektronene er ekstremt liten sammenlignet med massen til protoner og nøytroner. Et proton og et nøytron har omtrent like stor masse, mens elektronets masse er omtrent 1/1836 av protonets masse.
Estadio Polideportivo de Pueblo Nuevo
Estadio Polideportivo de Pueblo Nuevo er et flerbruksstadion i San Cristóbal i Venezuela. Stadionet er mest brukt til fotballkamper og er hjemmebanen til Deportivo Táchira Fútbol Club. Stadionet har en kapasitet på 42 500 og er en av stdionene som skal bli brukt i Copa América 2007.
Theodor von Kármán
Theodor von Kármán (født 11. mai 1881, død 6. mai 1963) var en ungarsk ingeniør og fysiker. Han arbeidet mye med aerodynamikk, og flere grunnleggende aerodynamiske teorier er oppkalt etter ham.
Pakistan under Sommer-OL 1956
Pakistan under Sommer-OL 1956. Femtifem sportsutøvere fra Pakistan deltok i åtte sporter under Sommer-OL 1956 i Melbourne. Det var tredje gang som Pakistan deltok i et OL, de kom på 31.-plass med en sølvmedalje.
Myten om Sisyfos
Myten om Sisyfos: Essay om det absurde (fransk: Le mythe de Sisyphe) er et av den fransk-algeriske forfatteren og filosofen Albert Camus' mest kjente verk. Det er et filosofisk essay som ble første gang utgitt på fransk i 1942.
Meningen med livet (andre betydninger)
Meningen med livet er hensiktene som kan tilordnes det menneskelige livet.
Meningen med livet kan også referere til:
Muttiah Muralitharan
Muttiah Muralitharan (født 17. april 1972 i Kandy) er en srilankisk cricketspiller som spiller for Sri Lankas landslag, Tamil Union, og Chennai Super Kings. Han har spilt 133 Testkamper for Sri Lanka, og holder med det landsrekorden. Han anses å være en av crickethistoriens beste bowlere, ved siden av australieren Shane Warne, og ble kåret til verdens beste cricketspiller av bladet «Wisden» i 2006.
Muralitharan er den første cricket-spilleren som har tatt 800 wickets i test-kamper (femdagerskamper). Han tok den siste mot India 22. juli 2010. Da var han 38 år gammel, og hadde spilt 133 test-kamper.
Pål Eide Skarlo
Pål Eide Skarlo (født 10. desember 1990) er en norsk tidligere ishockeyspiller som spilte forward for moderklubben Rosenborg IHK og senere Nidaros Hockey fram til 2017.